Referansegruppe Aksesjon/mottak

**Tilstede**:

Jenny Kalseth (VM), Tanja Larssen (TMU), Tor Arne Waraas (UM), Kristine Orestad Sørgaard (AM),

**Tid**: Onsdag 28. februar kl. 1000-1045.

**Sted**:

<https://videobro.no/invited.sf?secret=X5DO5sBsbwQhzZ_u2IdxKQ&id=242774388>

**Sak 1. Status for møtet**

Kort diskusjon om formålet med møtet. Enighet om at vi arbeider videre for å samkjøre behov i forhold til et felles mottaksskjema for kulturhistoriske samlinger (arkeologi, etnografi, mynt og medalje, nyere kulturhistorie, kirkekunst, bygdesamlinger).

**Sak 2. Felles mottaksskjema**

Alle var enige om at det vi først og fremst trenger er et papirbasert mottaksskjema som skal brukes når gjenstander leveres i skranke/butikk. Dette skal ikke erstatte aksesjonsmodulen i MUSIT. Mottaksskjema skal kun inneholde et minimum av funnopplysninger (basisopplysninger). Alle øvrige opplysninger som er viktig for den videre saksbehandlingen (f.eks. saksnummer, aksesjonsnummer, museumsummer, Askeladden ID, videre saksgang, navn på saksbehandler etc.) skal fylles inn i aksesjonsmodulen i MUSIT.

Enighet om at vi tar utgangspunkt i RA sitt funnskjema for metallsøkerfunn (første del), ettersom dette i stor grad dekker våre behov. I tillegg ønsker vi at mottaksskjemaet skal inneholde:

* Navn på innleverer (fordi finner og den som leverer funnet kan være to forskjellige personer)
* Opplysninger om hvordan funnet fremkom (dyrking, grøftegraving, fritidsaktivitet, metallsøk osv.)
* Utvidede stedsopplysninger (det må legges til «land» for etnografisk materiale)
* Navn på ansatt som tok imot funnet

**Sak 3. Kvittering for innlevert funn/gjenstand**

Vi ønsker også at innleverer skal få med seg en kvittering som bekreftelse på at han/hun har levert funnet. Kvitteringen må inneholde en kort beskrivelse av gjenstanden(e), opplysninger om funnsted, navn på finner/innleverer, og signeres av den som tok i mot funnet. Vi diskuterte også om kvitteringen bør ha et eget løpenummer, men kom frem til at det ikke er nødvendig, siden funnopplysninger og navn på finner/innleverer vil være søkbare i MUSIT.

Kvitteringen må også inneholde noe om rettighetsproblematikk. For arkeologiske gjenstander gjelder kulturminneloven: Staten er eier av løse kulturminner fra forhistorisk tid og middelalder (eldre enn 1537). Den samme regelen gjelder for samiske gjenstander eldre enn 100 år, mynter fra før år 1650, og skipsfunn eldre enn 100 år.

For øvrig materiale må det stå at museet forplikter seg til å ta vare på gjenstanden inntil videre avtale er gjort. Museet må så kontakte finner/innleverer for videre avklaring omkring rettigheter og bruk (f.eks. om det dreier seg om donasjon, gave, lån, innlevering for identifisering osv.).

**Sak. 4. Prosessen videre**

Ingen nye møter utover det planlagte fellesmøtet i Oslo, med mindre noen har ønsker om, eller behov for et nytt videomøte.

Referent Kristine Orestad Sørgaard, Stavanger 28.02.2018